Diari Oficial de la Generalitat Valenciana


Sumari del DOGV 3310, del 18-08-1998 (1998/6816)

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre la Conselleria de Benestar Social i el Consorci Valencià de Serveis Socials (CONVASER-VALÈNCIA), per a l'encomanda de gestió dels campaments d'estiu per a persones amb discapacitat (any 1998).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3310

Data del DOGV
:   18-08-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/6816


Data del document
:   20-07-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre la Conselleria de Benestar Social i el Consorci Valencià de Serveis Socials (CONVASER-VALÈNCIA), per a l'encomanda de gestió dels campaments d'estiu per a persones amb discapacitat (any 1998). [1998/X6816]
  
Subscrit, després de la tramitació prèvia reglamentària, entre la Conselleria de Benestar Social i el Consorci Valencià de Serveis Socials (CONVASER-VALÈNCIA), el 5 de maig de 1998, un Conveni de col·laboració per a l'encomanda de gestió dels campaments d'estiu per a persones amb discapacitat (any 1998), i en compliment del que estableix l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0599/98, i que figura com a annex d'aquesta resolució.
  
València, 20 de juliol de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Conveni de col·laboració entre la Conselleria de Benestar Social i el Consorci Valencià de Serveis Socials, per a l'encomanda de gestió dels campaments d'estiu per a persones amb discapacitat (any 1998).
  
València, 5 de maig de 1998.
  
Compareixen
  
La Senyora Consellera de Benestar Social, Marcela Miró Pérez, en virtut de la competència atribuïda per l'article segon del Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social, i també les funcions que li corresponen per l'article 35 de la Llei 5/83, de 30 de desembre, del Govern Valencià, autoritzada pel ple del Consell per a aquest acte amb data 15 d'abril de 1998, en compliment de l'article 12 de la Llei 3/1996, de 30 de desembre, de Mesures de Gestió i Organització de la Generalitat Valenciana (DOGV núm. 2.900), en la referència a l'article 54 bis de la Llei d'Hisenda Pública de la Generalitat Valenciana.
  
La vicepresidenta del Consorci Valencià de Serveis Socials (CONVASER), la Sra. M. Luisa García Merita, per delegació de la presidenta, Marcela Miró Pérez, segons preveu l'apartat 4 de l'article 7 dels seus estatuts, en nom i representació d'aquesta entitat i correctament autoritzada per a aquest acte per la Junta General en la sessió realitzada el dia 11 de desembre de 1997.
  
Reconeixent-se les parts capacitat legal suficient per a obligar-s'hi, i especialment per a atorgar aquesta Encomanda de Gestió, a l'empara de l'article 15 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú
  
Manifesten
  
Que la Conselleria de Benestar Social té atribuïdes les matèries relatives a Afers Socials i, dins d'aquesta, correspon a la Direcció General de Serveis Socials l'assistència tècnica als centres i als serveis, tant de caràcter públic com privat, que actuen en l'àmbit dels Serveis Socials.
  
Que durant el període estival es realitzen campaments adreçats als col·lectius de disminuïts que miren de satisfer tant les necessitats dels usuaris com les demandes de les seues famílies. Aquesta iniciativa és realitzada per entitats privades i públiques a l'àmbit de tota la Comunitat i afecta discapacitats integrats a través de diferents organitzacions. La Conselleria de Benestar Social, mitjançant la Direcció General de Serveis Socials, coordina aquesta activitat perquè atenya la totalitat del col·lectiu.
  
Que el Consorci Valencià de Serveis Socials - integrat per l'Excel·lentíssima Diputació Provincial de València i per la Generalitat Valenciana - té entre les seues finalitats aconseguir una major eficàcia en les actuacions públiques adreçades a la protecció i a la tutela dels deficients mentals, tant pel que fa a l'aspecte de recuperació com al de reintegració, i que disposa dels mitjans tècnics adequats.
  
Que l'atenció a les persones discapacitades no està suficientment atesa pel sector privat pel considerable cost que implica, raó per la qual és duta a terme per la iniciativa pública o, subsidiàriament, per organitzacions sense ànim de lucre.
  
Que la finalitat d'aquest Conveni és la coordinació de l'activitat de campaments d'estiu per tal de procurar que aquesta activitat estiga a l'abast de la totalitat dels usuaris.
  
Amb aquesta finalitat, subscriuen aquest Conveni que articulen d'acord amb aquestes
  
Estipulacions
  
Primera
  
Constitueix l'objecte d'aquest Conveni l'articulació de l'encomanda de gestió que la Conselleria de Benestar Social realitza al Consorci Valencià de Serveis Socials per a l'organització i la coordinació dels campaments d'estiu adreçats als col·lectius de disminuïts.
  
Segona
  
El CONVASER es compromet a realitzar aquesta coordinació tot ajustant-se a aquest articulat, el qual regirà la gestió del servei.
  
Tercera
  
L'inici de la gestió encomanada al CONVASER tindrà efecte des de la signatura d'aquest document, i finalitzarà en concloure l'activitat de campament prevista, sempre dins de l'exercici 1998.
  
Quarta
  
La Conselleria de Benestar Social, a càrrec de la línia de subvenció 415/98 del programa pressupostari 313.10 denominada «CONVASER Campaments Discapacitats» (Codi projecte 1588, aplicació pressupostària 28.99.73.5686.390.26.526.8.1), finançarà fins un màxim de vuitanta milions de pessetes (60.226.527 de PTA), en concepte de cursos de formació del voluntariat i la figura d'un coordinador de campaments durant 6 mesos, tot això amb un import de 3.738.319 PTA, i en queda la quantitat de 68.376.187 PTA en concepte d'organització i de coordinació de 1.574 places entre lleugers o moderats, severs, profunds o paralítics cerebrals, per als campaments de 1998. Aquest finançament recull un barem de cinquanta-cinc mil nou-centes setanta-dues pessetes (55.972 PTA.) per plaça de severs, profunds o paralítics cerebrals i trenta-quatre mil nou-centes vuitanta-tres pessetes (34.983 PTA.) per plaça de lleugers o moderats, que es correspon amb el mòdul de subvenció aprovat per l'Ordre d'Ajudes de la Conselleria de Benestar Social del dia 22 de desembre de 1997, per la qual es regulen i convoquen ajudes en matèria de serveis socials per a 1998, publicada en el DOGV núm. 3.152, de 30 de desembre de 1997.
  
Donat cas que les despeses produïdes superen l'import previst, la diferència serà aportada pel CONVASER a càrrec dels fons propis.
  
La subvenció està condicionada a la realització de l'activitat per al nombre places previstes inicialment. Donat cas que l'activitat encomanada és per un nombre de places de campament inferior, la subvenció serà proporcional al nombre final de places realitzades.
  
De conformitat amb l'Ordre de 30 de maig de 1996, de la Conselleria d'Economia i Hisenda (ara d'Economia, Hisenda i Administració Pública), sobre la forma d'acreditar per part de les persones beneficiàries de subvencions, l'exigència prevista en l'article 47.7 del text refós de la Llei d'Hisenda Pública de la Generalitat Valenciana (DOGV núm. 2.775, de 21 de juny), l'entitat beneficiària de la subvenció CONVASER està exonerada de l'obligació d'acreditar davant de la Conselleria de Benestar Social que està al corrent de les obligacions tributàries i de Seguretat Social en relació amb el moment de l'atorgament.
  
Cinquena
  
El CONVASER podrà traslladar parcialment el cost esmentat en la clàusula anterior fins un import màxim de vint-i-cinc mil pessetes (25.000 PTA.) per usuari als seus familiars o tutors, en concepte de despeses de l'activitat.
  
Sisena
  
El sistema de pagaments consistirà en un pagament avançat del 80% de l'import quan se signe el conveni, i el 20% en finalitzar l'activitat, amb la justificació prèvia de la totalitat de la despesa que és objecte de subvenció.
  
El CONVASER està exempt de la determinació de garanties correlatives a la disponibilitat d'avançaments, a pesar de la previsió que estableixen els articles 47.11f) i 47 bis 2 de la Llei d'Hisenda Pública de la Generalitat Valenciana perquè, com a ens instrumental finançat per la Generalitat Valenciana, mitjançant els pressupostos propis de la Conselleria de Benestar Social ofereix suficients garanties d'un eventual reintegrament de quantitats avançades.
  
Setena
  
El CONVASER, com a entitat beneficiària d'ajudes de la Generalitat, haurà d'acomplir la normativa vigent de justificació. Amb aquesta finalitat, aportarà com a documentació justificativa els convenis subscrits amb les entitats col·laboradores, la documentació acreditativa d'haver satisfet les despeses corresponents i també una memòria financera de l'activitat realitzada.
  
Per als campaments gestionats directament pel CONVASER, la justificació que caldrà aportar per aquest Consorci serà la mateixa que la descrita en la clàusula vuitena, segon paràgraf, per a les entitats col·laboradores.
  
Vuitena
  
El CONVASER signarà convenis amb les entitats col·laboradores (associacions i federacions de discapacitats) on constaran els llocs i les dates de realització de l'activitat i també el nom de la persona responsable, el nombre de places contractades i els imports unitaris i totals. A més a més, tant la forma de pagament com la justificació quedaran recollides en l'esmentat conveni.
  
La justificació de les activitats per part de les entitats col·laboradores consistirà, almenys, en la documentació següent:
  
1. Una certificació del responsable de l'entitat col·laboradora on conste tant el nombre d'usuaris com el personal d'atenció directa.
  
2 Factura on aparega la totalitat de la despesa de cada campament amb indicació, almenys, del nombre de places realitzades, el tipus d'aquestes i el cost unitari per plaça. Així mateix, hi constarà l'aportació dels beneficiaris.
  
3. Memòria financera que haurà de contenir un desglossament de despeses amb, almenys, el nivell de detall següent:
  
- despeses personals dels voluntaris,
  
- contractació d'instal·lacions,
  
- despeses de transport,
  
- materials fungibles,
  
- activitats de lleure, i
  
- alimentació.
  
Novena
  
D'altra banda, els sistema de pagament que acorden el CONVASER i les entitats col·laboradores fixat en els distints convenis, podrà recollir avançaments de pagament per part del CONVASER amb caràcter previ a la realització dels campaments. Aquest avançament no podrà superar un 50% de l'import previst en el conveni.
  
Deu
  
Les obligacions i les responsabilitats amb tercers, ja siguen laborals o de qualsevol altra índole, correspondran únicament i exclusivament al CONVASER.
  
Onze
  
Correspon a la Conselleria de Benestar Social vetlar per una prestació adequada del servei mitjançant la corresponent funció d'inspecció i de supervisió adscrita a la Direcció General de Serveis Socials.
  
Serà motiu d'extinció d'aquest conveni l'incompliment dels compromisos que s'hi adquireixen, i també els previstos, amb caràcter general, per la legislació vigent, especialment en allò que preveu l'article 7 del Decret 20/1993.
  
Dotze
  
En aquestes condicions es formalitza aquest conveni que, aprovat pels qui hi intervenen, amb la lectura prèvia, signen i s'estén per quadruplicat i a un sol efecte, al lloc i en la data ut supra.
  
La consellera de Benestar Social: Marcela Miró Pérez.
  
La vicepresidenta del CONVASER: M. Luisa García Merita.